Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 1057/2001. (VI. 29.) Korm. határozat a közigazgatás
Paragraph Index: 328

1. Az igazságügyi igazgatás feladatai A vizsgázó ismerje meg az igazságszolgáltatás és az igazságügyi igazgatás fogalmát, kialakulásának folyamatát. Ismerje meg az igazságügyi igazgatás sajátos feladatait a jogalkotás, a dereguláció és a jogharmonizáció területén A jelölt legyen képes különbséget tenni az államigazgatást az igazságszolgáltatás tekintetében megilletõ elvi és gyakorlati irányítási jogosítványok között, ismerje az államigazgatást megilletõ elvi irányítási jogosítványokat és azok fõ tartalmát. A közvetlen irányítás körében ismerje a vizsgázó az Igazságügyi Szakértõi Intézetek Hivatala, a Nemzeti és Etnikai Kisebbségi Hivatala, valamint a büntetésvégrehajtás szervezete felett gyakorolható közvetlen irányítási eszközöket és annak hatásait. Ismerje a jogszabályalkotáshoz szükséges hatásvizsgálatok lényegét. Ismerje a vizsgázó az igazságügyi igazgatás hatáskörébe tartozó törvényességi felügyelet fogalmát, valamint az ebbõl eredõ konkrét igazgatási eszközök mibenlétét és a felügyelt szervek jellegét, azok tevékenységének fõbb elemeit.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes